*Par iepirkuma procedūras*

*“*[*Rīgas pašvaldības SIA “Rīga satiksme” oficiālās tīmekļa vietnes izstrāde, tās uzturēšana un pilnveidošana.*](https://www.eis.gov.lv/EKEIS/Procurement/Edit/115497)*" (ID Nr.RS/2024/5) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar jautājumiem par atklāta konkursa nolikuma prasībām.

**1.jautājums**

Saistībā ar punktiem 2.1.2.1., 2.1.2.2., 2.1.2.5., vai ir iespējams saņemt specifikāciju ārējām informāciju sistēmām ar kurām būs jāveic integrācija? Vai var precizēt, kāda informāciju un kādā nolūkā būs jāsaņem un jāsūta šo integrāciju ietvaros? Nepieciešams zināt cik un kādi pieprasījumi būs jāprogrammē, kāds drošības līmenis jānodrošina un cik lielam informācijas apjomam ir jāgatavojas, lai varētu veikt integrāciju izstrādes novērtējumu.

**Atbilde**Pēc Pretendenta pieprasījuma Pasūtītājs nosūtīs 2.1.2.1.punktā minētās sistēmas – Koda biļešu sistēmas API aprakstu un 2.1.2.5.punktā minētās sistēmas - Transportlīdzekļa informēšanas sistēmas pieslēgšanas nosacījumu aprakstu, 2.1.2.2.punktā minētās sistēmas – tīmekļa vietnes [www.saraksti.lv](http://www.saraksti.lv) datu avotus var apskatīt, izmantojot pārlūkprogrammas Developer tools. Ņemot vērā, ka dokumenti satur konfidenciālu informāciju, tie netiks publicēti pie nolikuma, un par saņemšanu, parakstot apliecinājumu par konfidenciālas informācijas neizpaušanu, lūdzam sazināties ar Pasūtītāja pārstāvi  - Informācija sistēmu attīstības nodaļas vadītāju Olgu Jakovļevu pa tālr. 29808607, e-pasts [olga.jakovleva@rigassatiksme.lv](mailto:olga.jakovleva@rigassatiksme.lv).  
  
Datu apmaiņa ar Koda biļešu sistēmu aprakstīta 4.7.punktā. Integrācijas ar [www.saraksti.lv](http://www.saraksti.lv) nolūks ir rādīt mājaslapā Rīgas sabiedriskā transporta maršrutus, nodrošināt maršrutu plānotāju, rādīt maršrutu karti, plānotos kustības sarakstus un prognozētos pienākšanas laikus tiešsaistes režīmā, ko iespējams izdarīt 2 veidos: pielāgot saraksti.lv dizainu mājaslapas dizainam un nodrošināt pāradresāciju no mājaslapas uz saraksti.lv, vai ņemt datus no avota, izmantojot WEB servisus / API metodes un tos rādīt mājaslapā.

**2.jautājums**

Saistībā ar punktu 4.2.12., kādos formātos jānodrošina dokumentu iesniegšana?

**Atbilde**  
Vismaz .doc, .docx, .edoc, .pdf, .jpg, .png.

**3.jautājums**

Saistībā ar punktu 4.2.18., ar kādām sistēmām jāveic integrācija, lai nodrošinātu pieteikšanos braukšanas maksas atvieglojumiem? Un vai ir jānovērtē izstrāde, kura var nebūt jātaisa, ņemot vērā, ka 2.1.2. sadaļas ietvaros neizskatās, ka jāveic šāda integrācija? Kā arī, ja novērtējums ir jāveic, vai var aprakstīt procesu, kādā notiek pieteikšanās braukšanas maksas atvieglojumiem un kā strādā ārējā sistēma uz kuru šie pieteikumi būs jāveic?

**Atbilde**  
Šis punkts būs jāpilda, gadījumā, ja līguma darbības laikā Pasūtītājs pieteikts integrācijas nodrošināšanu ar jaunu biļešu sistēmu vai AVIS. Piedāvājuma iesniegšanas brīdī novērtējumu šim nevajag, jo līgums paredz, ka Pasūtītājs var pieteikt papildu darbus, ko Izpildītājs novērtē darba stundās, savukārt darba stundas likme ir norādīta piedāvājumā.

**4.jautājums**

Saistībā ar punktu 4.3.8., vai ir paredzēts, ka tiks uzturētas divas paralēlas mājas lapas versijas, viena interneta pārlūkam un otra mobilajai versijai? Ja ir šāds plāns, tad vēlos brīdināt, ka tas var ievērojami palielināt izstrādes sarežģītību, kā arī radīt problēmas mājas lapas satura uzturēšanā, ja atkarībā no izmantotās ierīces, lietotājam mājas lapā var būt redzams atšķirīgs saturs.

**Atbilde**  
Ja mājaslapas dizains būs responsīvs un adaptējams jebkuram ekrāna izmēram, tad nav jāizstrādā un jāuztur divas versijas.

**5.jautājums**

Saistībā ar Čat Bota izmantošanu mājas lapā. Vai Azure ChatGPT izmantošana ir obligāta prasība? Vai arī iespējams izmantot citas ChatGPT versijas, kuras nav specifiski Microsoft Azure produkts?

**Atbilde**  
Jā, ir jāizmanto tieši Microsoft Azure ChatGPT.

**6.jautājums**

Vai e-pakalpojumos saņemtā informācija jāsaglabā CMS datubāzē, vai arī jāsūta uz kādu ārējo sistēmu izskatīšanai? Runa ir par pieteikumiem e-talonam un Rīdzinieka kartei.

**Atbilde**  
Pieteikumus e-talona saņemšanai jāglabā CMS datubāze līdz nosūtīšanas brīdim ārējai sistēmai, kur tiks veikta izskatīšana.

**7.jautājums**

Vai e-pakalpojumi, skolēna kartes saņemšanai un lai pieteiktos rindā uz klientu apkalpošanas centru vēl joprojām izmantos esošos galapunktus: eriga.lv un rs.binaryq.eu?

**Atbilde**  
Jā, šiem e-pakalpojumiem saglabāsies esošie galapunkti: eriga.lv un rs.binaryq.eu.

Iepirkuma komisijas priekšsēdētāja K. Meiberga